موسكاتيللى

موسكاتيلى إيطالى مصرى ، كان يعيش فى بورسعيد و كان حارس لمرمى النادى المصرى بالأربعينات من القرن 20، اتأسر فى الحرب العالمية التانيه لان مصر كانت تحت السيطرة الإنجليزية و كانت فى حرب ضد دول المحور اللى كان منها ايطاليا ولذا تعرض الكتير من الرعايا الإيطاليين فى مصر للإعتقال فى ذلك الوقت.

تصغير|موسكاتيللى ضمن فرقة المصرى البورسعيدى الفايزه بالكأس السلطانى 1934

بعد خروجه من الاعتقال، اتجه للتصوير و أسس ستوديو الليدو بجوار مدرسة الليسيه الموجودة فى مدينة بورسعيد، و زوده بأحدث أدوات التصوير اللى احضرها من ايطاليا.

وثق موسكاتيللى العدوان الثلاثى على بورسعيد سنة 1956 مستغل ملامحه الأجنبية اللى مكنته من التصوير جوه المعسكرات الإنجليزية والفرنسية، دون قلق من جانب القوات الاجنبية، وفى الجانب المصرى كان "موسكاتيللى البورسعيدي" لاعب النادى المصرى المعروف و علشان كده فكان موثوقا به لطرفى المعركةو ده أتاح له توثيق الحرب من زوايا مختلفة وخصوصا توثيق الإنتهاكات وجرائم الحرب اللى أرتكبت وقت المعركة.
تصغير|خطاب شكر من الجيش المصرى للمصور ايتورى موسكاتيلى لما قام به من توثيق العدوان الثلاثى 1956 فى مدينة بورسعيد
كثيرين ممن عاصروا موسكاتيللى زى الشاعر كامل عيد يقولون ان الحكومة المصرية قد إستخدمت صوره فى تعريف العالم بجرائم العدوان الثلاثى على مصر و إن صوره كانت من ضمن الملف المصرى اللى بعت للأمم المتحدة وقتها لوقف الحرب على مصر و إرسال قوات دولية لحفظ السلام.

 توثيق موسكاتيلى 
وعلى جدران و أبواب محلات بورسعيد، علقت شوية صور مشهورة للعدوان الثلاثى ويقال إنها تخص المصور الايطالي، إلا إن صور موسكاتيللى مش مجمعة او مؤرشفه فى موقع ممكن الرجوع إليه، أو التأكد من صحة ذلك.
وعند السؤال عن مصدر الصور يقول الناس إنه بعد وفاة موسكاتيللى إنتقلت الأفلام لمساعده المصرى إبراهيم شليل اللى كان ينسخ دى الصور ويبيعها فى الأستوديو الخاص به وبإغلاق ستوديو شليل لم يعد هناك مكان ممكن ان تشترى منه صور موسكاتيلى او التأكد منها لكن تظل متناثرة بين محبى جمع الصور القديمة وعلى جدران المحلات فى مدينة بورسعيد.

 وصلات برانيه 
 شهادة لواحد من المقاتلين المصريين سنة 1956 يذكر فيها انه تم تصوير لحظة أسره على ايد موسكاتيللي 

تصنيف:لعيبة كورة قدم طليان
تصنيف:لاعبين حراس مرمى
تصنيف:لعيبة النادى المصرى
تصنيف:طليان عاشو فى مصر
تصنيف:مصريين طليان